4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

ประเภทบริการวงจรสื่อสารที่บริษัทให้บริการ ภายใต้ใบอนุญาตประกอบกิจการโทรคมนาคม
แบบที่สอง ประกอบด้วย

1. Metro Ethernet (ME) คือ บริการวงจรสื่อสารความเร็วสูงที่ใช้เทคโนโลยี Ethernet
เป็นโครงข่ายหลักในการเชื่อมต่อโครงข่ายเคเบิ้ลใยแก้วนำแสงตลอดเส้นทาง
ด้วยคุณสมบัติของเทคโนโลยี Ethernet นี้จะเหมาะกับการรับ-ส่งข้อมูลที่มีปริมาณมากๆ
และต้องการเสถียรภาพสูง ซึ่งจะช่วยเพิ่มประสิทธิภาพในการติดต่อสื่อสารขององค์กรธุรกิจ
ให้สามารถรับ-ส่งข้อมูลได้อย่างรวดเร็ว บนโครงข่ายที่ไม่ซับซ้อนและประหยัดค่าใช้จ่าย
เนื่องจากเป็นเทคโนโลยีที่ใช้กันอย่างแพร่หลายจึงมีราคาไม่สูง
แต่มีข้อจำกัดเรื่องช่วงเวลาระหว่างรอการตอบสนองของระบบข้อมูล (Response Time)
ในการรับ-ส่งข้อมูลนานกว่าเทคโนโลยี TDM

ปัจจุบันบริษัทให้บริการ ME
เชื่อมต่อด้วยข่ายสายเคเบิ้ลใยแก้วนำแสงตลอดเส้นทางไปยังสำนักงานของลูกค้า
โดยโครงข่ายหลักมีความสามารถรองรับความเร็วระดับ 20
Gbps.และลูกค้าสามารถเลือกใช้บริการความเร็วตั้งแต่ 1 Mbps. จนถึง 10 Gbps.
และสามารถปรับความเร็วให้สูงขึ้นได้ตามความต้องการของลูกค้าโดยผ่านระบบควบคุมเครือข่ายของบริษัท
(Network Management System)
รวมถึงสามารถให้ความมั่นใจเพิ่มขึ้นด้วยการเสริมบริการโครงข่ายสำรองอัตโนมัติเพื่อรองรับกรณีโครงข่ายหลักมีปัญหา

2. Ready Ethernet (RE) คือ บริการ ME
ที่พร้อมให้บริการแก่ลูกค้าภายในอาคารสำนักงานบางแห่งในเขตกรุงเทพฯ
โดยบริษัทได้จัดสร้างโครงข่ายสายเคเบิ้ลเชื่อมต่อภายในอาคารสำนักงานดังกล่าวไว้ล่วงหน้า
เพื่อให้พร้อมจัด บริการแก่ลูกค้าที่อยู่ภายในอาคารได้อย่างรวดเร็วภายใน 7 วัน
และอัตราค่าบริการต่ำกว่า ME ทั้งนี้
เนื่องจากสายเคเบิ้ลหลักที่เชื่อมต่อมายังอาคารสามารถรองรับการใช้งานของลูกค้าได้หลายรายพร้อมๆ
กันจึงมีต้นทุนต่อรายที่ต่ำ
นอกจากนี้ยังมีระบบโครงข่ายสำรองตามมาตรฐานสากลจากภายนอกอาคารมากกว่าหนึ่งเส้นทางเพื่อรองรับการใช้งานกรณีที่เส้นทางใดเส้นทางหนึ่งมีปัญหาไม่สามารถใช้งานได้
ทำให้ลูกค้าที่มีสำนักงานที่ตั้งอยู่ในอาคารที่มีบริการ RE
สามารถใช้บริการวงจรสื่อสารที่มีคุณภาพและเสถียรภาพสูงได้ในเวลาอันรวดเร็วด้วยค่าบริการที่ต่ำกว่า
ปัจจุบันบริษัทให้บริการ RE ความเร็วตั้งแต่ 1 Mbps. จนถึง 10 Gbps.

3. Time Division Multiplexing (TDM) เป็นการให้บริการวงจรสื่อสารโดยใช้เทคโนโลยี
TDM
ซึ่งเป็นเทคโนโลยีในการรับ-ส่งสัญญาณข้อมูลดิจิตอลความเร็วสูงในยุคแรกที่ใช้เฉพาะกลุ่มในโครงข่ายขนาดใหญ่
ประกอบด้วยโครงข่ายหลัก (Core Network) ซึ่งมีการเชื่อมต่อด้วยโครงข่ายเคเบิ้ลใยแก้วนำแสง
และโครงข่ายบริการซึ่งเป็นการเชื่อมต่อจากโครงข่ายหลักไปยังลูกค้าปลายทาง (Last Mile)
ด้วยสายทองแดง เทคโนโลยี TDM เหมาะสมกับลักษณะการใช้งานรับ-ส่งข้อมูลแบบ Real-time
ที่ต้องการเสถียรภาพสูง แต่เนื่องจากเป็นเทคโนโลยีในยุคแรก ปัจจุบันจึงมีการใช้ไม่แพร่หลาย
ทำให้มีราคาสูง และความเร็วในการรับ-ส่งจำกัด จึงเหมาะกับลูกค้าเฉพาะกลุ่ม
ตัวอย่างหนึ่งของผู้ใช้บริการ TDM
คือบริษัทหลักทรัพย์ต่างๆที่เชื่อมต่อระบบการซื้อขายหลักทรัพย์กับตลาดหลักทรัพย์แห่งประเทศไทย
เพื่อใช้ในการส่งข้อมูลการซื้อ-ขายหลักทรัพย์ระหว่างกัน ปัจจุบันบริษัทให้บริการ TDM
ที่ความเร็วตั้งแต่ 64 Kbps. ถึง 2 Mbps. นอกจากนี้ โดยที่บริการ TDM
มีระบบเตือนภัยอัตโนมัติกรณีที่เกิดปัญหาในเรื่องสายสัญญาณหรือ อุปกรณ์ปลายทาง (Modem)
ทางศูนย์ปฏิบัติการเครือข่ายก็จะสามารถทราบปัญหาและแก้ปัญหาได้ทันทีโดยไม่ต้องรอให้ลูกค้าแจ้ง
ด้วยคุณสมบัติและประสิทธิภาพของเทคโนโลยี TDM
จึงทำให้ลูกค้าในหลากหลายอุตสาหกรรมให้ความไว้วางใจและใช้บริการนี้

4. Synchronous Digital Hierarchy (SDH)
เป็นการให้บริการวงจรสื่อสารความเร็วสูงโดยใช้เทคโนโลยีที่พัฒนามาจากเทคโนโลยี TDM
โดยการเชื่อมต่อจากโครงข่ายหลักไปยังลูกค้าปลายทาง (Last Mile)
ด้วยสายเคเบิ้ลใยแก้วนำแสง
จึงเป็นเทคโนโลยีในการรับ-ส่งข้อมูลที่มีความเร็วและเสถียรภาพสูงมาก
และมีระบบการควบคุมและการบริหารจัดการโครงข่ายที่ไม่ซับซ้อนสำหรับการรับ-ส่งสัญญาณระยะไกลที่มีเสถียรภาพสูง
และมีระบบ Route Protection
ที่สามารถสลับเส้นทางการรับ-ส่งสัญญาณไปเส้นทางอื่นได้หากเส้นทางปกติเกิดความเสียหายซึ่งทำให้สามารถรับ-ส่งสัญญาณได้อย่างต่อเนื่อง
จึงทำให้การให้บริการไม่มีการหยุดชะงัก ปัจจุบันบริษัทให้บริการ SDH ความเร็วตั้งแต่ 34 Mbps.
จนถึง 10 Gbps. เชื่อมต่อด้วยสายเคเบิ้ลใยแก้วนำแสงตลอดเส้นทาง

5. Ethernet over Synchronous Digital Hierarchy (EoSDH)
เป็นการให้บริการวงจรสื่อสารความเร็วสูงมาก ที่มีโครงข่ายหลักเป็นเทคโนโลยี SDH
และการเชื่อมต่อกับลูกค้าปลายทางด้วยสายเคเบิ้ลใยแก้วนำแสงด้วยเทคโนโลยี Ethernet โดย
EoSDH เทคโนโลยีที่มีเหมาะกับผู้ใช้บริการมีลักษณะการใช้งานที่ต้องอาศัยการเชื่อมต่อแบบ
Ethernet ซึ่งเป็นเทคโนโลยีที่ใช้แพร่หลาย ราคาถูก
แต่ต้องการรับ-ส่งข้อมูลด้วยเสถียรภาพสูงแบบ SDH โดยไม่ต้องลงทุนในอุปกรณ์เชื่อมต่อแบบ SDH
(SDH Interface) ซึ่งมีราคาแพง ปัจจุบันบริษัทให้บริการ EoSDH ความเร็วตั้งแต่ 2 Mbps.
จนถึง 10 Gbps.

6. Dark Fiber
เป็นการให้บริการการเชื่อมต่อโครงข่ายสายเคเบิ้ลใยแก้วนำแสงของบริษัทให้กับลูกค้าจำกัดเฉพาะราย
โดยลูกค้าจะเช่าโครงข่ายสายเคเบิ้ลใยแก้วนำแสงจากบริษัท
เพื่อเชื่อมต่อกับอุปกรณ์ต้นทาง-ปลายทางแบบเฉพาะของลูกค้าเพื่อบริหารจัดการและควบคุมการรับ-ส่งข้อมูลภายในหน่วยงานของตนเอง
ซึ่งกลุ่มลูกค้าดังกล่าวจะเป็นบริษัทที่มีทีม
งานผู้เชี่ยวชาญในด้านเทคโนโลยีโทรคมนาคมที่พร้อมในการดูแลจัดการกระบวนการรับ-ส่งข้อมูลต่างๆ
ด้วยตนเอง
จึงทำให้ลูกค้าสามารถเลือกลงทุนในอุปกรณ์และเทคโนโลยีเพื่อกำหนดความเร็วในการรับ-ส่งได้อย่างอิสระ
แต่อย่างไรก็ตาม หากเกิดปัญหาขัดข้อง
ทางบริษัทจะไม่สามารถแก้ไขปัญหาให้ลูกค้าอัตโนมัติผ่านระบบควบคุมโครงข่ายของบริษัทได้
เนื่องจากลูกค้าเป็นผู้ดูแลจัดการโครงข่ายเอง ตัวอย่าง เช่น ธนาคารพาณิชย์บางแห่งที่ใช้บริการ
Dark Fiber ของบริษัท เพื่อเชื่อมต่อระหว่างสาขาธนาคาร
หรือสำนักงานใหญ่กับศูนย์ปฎิบัติการสำรอง หรือ
ผู้ประกอบการโทรคมนาคมที่ได้รับอนุญาตประกอบกิจการโทรคมนาคม
ทั้งประเภทที่มีโครงข่ายและไม่มีโครงข่ายเป็นของตนเอง เป็นต้น

ตารางสรุปลักษณะผลิตภัณฑ์หรือบริการของบริษัทมีดังนี้

+----+-----+-----------+------------+------------+-------------------+
| ป  | คว  | ชนิดของสาย | ลักษณะเด่น   | ข้อจำกัด     | ตัว                |
| ระ | ามเ | สัญญ       |            |            | อย่างลักษณะการใช้งาน |
| เภ | ร็ว* | าณไปยังผู้ใช้ |            |            |                   |
| ทบ |     | บริการ     |            |            |                   |
| ริก |     | (Last     |            |            |                   |
| าร |     | Mile)     |            |            |                   |
+====+=====+===========+============+============+===================+
|    | 1   | ใ         | -          | -          | -   เช            |
| ME | Mbp | ยแก้วนำแสง |  ความเร็วสูง |   Response | ื่อมต่อระหว่างสำนักงาน |
|    | s.- |           |            |     Time   |                   |
|    | 1   |           | -          |     นานกว่า | -                 |
|    | 0Gb |           |  ราคาต่ำกว่า |     TDM    |   เชื่อมต่ออินเตอร์เน็ต |
|    | ps. |           |     TDM**  |            |                   |
|    |     |           |            |            | -   เชื่อมต่อ IPTV   |
|    |     |           |            |            |                   |
|    |     |           |            |            | -   โครงข่าย 3G,   |
|    |     |           |            |            |     WIMAX         |
|    |     |           |            |            |                   |
|    |     |           |            |            | -   เชื่อมต่อระห     |
|    |     |           |            |            | ว่างลูกค้ากับผู้ให้บริการ |
|    |     |           |            |            |     Data Center   |
|    |     |           |            |            |                   |
|    |     |           |            |            | -                 |
|    |     |           |            |            | เชื่อมต่อสำนักงานในปร |
|    |     |           |            |            | ะเทศไปยังต่างประเทศ |
+----+-----+-----------+------------+------------+-------------------+
|    | 1   | ใ         | -          | -          |                   |
| RE | Mbp | ยแก้วนำแสง |  ความเร็วสูง |   Response |                   |
|    | s.- |           |            |     Time   |                   |
|    | 1   |           | -          |     นานกว่า |                   |
|    | 0Gb |           |  ราคาต่ำกว่า |     TDM    |                   |
|    | ps. |           |     ME     |            |                   |
|    |     |           |            |            |                   |
|    |     |           | -          |            |                   |
|    |     |           | เสถียรภาพสูง |            |                   |
|    |     |           |            |            |                   |
|    |     |           | -   ติด     |            |                   |
|    |     |           | ตั้งได้รวดเร็ว |            |                   |
+----+-----+-----------+------------+------------+-------------------+
|    | 64  | ทองแดง    | -          | -   ค      | -   เช            |
|  T | kbp |           |   Response | วามเร็วจำกัด | ื่อมต่อระหว่างสำนักงาน |
| DM | s.- |           |     Time   |            |                   |
|    |     |           |     เร็ว    | -   ราคาสูง | -                 |
|    | 2   |           |            |            |   เชื่อมต่ออินเตอร์เน็ต |
|    | Mb  |           |    (ส่งข้อมูล | -   การเช  |                   |
|    | ps. |           |            | ื่อมต่อจุดต่อจุด |                   |
|    |     |           |  Real-time |            |                   |
|    |     |           |     ได้ดี)   |            |                   |
+----+-----+-----------+------------+------------+-------------------+
|    | 34  | ใ         | -   คว     | -   ราคาสูง | -   โครงข่ายพื้นฐาน  |
|  S | Mbp | ยแก้วนำแสง | ามเร็วสูงมาก |            |     (Core         |
| DH | s.- |           |            |            |     Network)      |
|    |     |           | -   เสถ    |            |     ของ           |
|    | 10  |           | ียรภาพสูงมาก |            | ผู้ให้บริการโทรคมนาคม |
|    | Gb  |           |            |            |                   |
|    | ps. |           |            |            |                   |
+----+-----+-----------+------------+------------+-------------------+
|    | 2   | ใ         | -   คว     | -   ให้บริก  | -                 |
|  E | Mbp | ยแก้วนำแสง | ามเร็วสูงมาก | ารได้บางพื้นที่ | เชื่อมต่อสำนักงานในปร |
| oS | s.- |           |            |            | ะเทศไปยังต่างประเทศ |
| DH |     |           | -   เสถ    | -          |                   |
|    | 10  |           | ียรภาพสูงมาก | ช่วงการปรับค |                   |
|    | Gb  |           |            | วามเร็วกว้าง |                   |
|    | ps. |           |   ประ      |            |                   |
|    |     |           | หยัดการลงทุน |            |                   |
|    |     |           | เพิ่มในอุปกรณ์ |            |                   |
|    |     |           |   SDH      |            |                   |
|    |     |           |   ของลูกค้า  |            |                   |
+----+-----+-----------+------------+------------+-------------------+
|    | N/A | ใ         | -   ลูกค    | -   ให้บริก  | -   โครงข่ายพื้นฐาน  |
| Da | *** | ยแก้วนำแสง | ้าเลือกอุปกรณ์ | ารได้บางพื้นที่ |     (Core         |
| rk |     |           |            |            |     Network)      |
|    |     |           | และกำหนดคว | -   ลูกค    |     ของ           |
|  F |     |           | ามเร็วในการ | ้าต้องจัดหาอุป | ผู้ให้บริการโทรคมนาคม |
| ib |     |           | รับ-ส่งได้เอง | กรณ์มาเชื่อมต |                   |
| er |     |           |            | ่อและดูแลเอง | -                 |
|    |     |           |            |            |    เชื่อมต่อศูนย์คอมพิว |
|    |     |           |            |            | เตอร์หลักและศูนย์คอมพ |
|    |     |           |            |            | ิวเตอร์สำรองขนาดใหญ่ |
+----+-----+-----------+------------+------------+-------------------+

หมายเหตุ: *
บริษัทสามารถออกแบบโครงข่ายให้มีความเร็วสูงขึ้นได้ทั้งนี้ขึ้นอยู่กับความต้องการของลูกค้า

** ราคาต่ำกว่า TDM เมื่อเปรียบเทียบที่ระดับความเร็วเดียวกัน

*** ขึ้นอยู่กับการจัดการบริหารโครงข่ายของลูกค้า

2.  การจำหน่ายและช่องทางการจัดจำหน่าย

ในการให้บริการวงจรสื่อสารความเร็วสูงกับกลุ่มลูกค้าองค์กรทั้งภาครัฐและภาคเอกชนนั้น
บริษัทได้ดำเนิน
กลยุทธ์เพื่อเข้าถึงลูกค้าองค์กรกลุ่มเป้าหมายทั้งหมดโดยแบ่งการดำเนินการขายออกเป็น 2
ลักษณะคือ

4.3.1 ช่องทางการขายตรงผ่านพนักงานขายของบริษัท

บริษัทจะกำหนดกลุ่มอุตสาหกรรมที่เป็นเป้าหมายเชิงกลยุทธ์ของบริษัทที่จะทำตลาด
และจัดสรรทีมงานขายตามกลยุทธ์และแผนธุรกิจของบริษัท โดยติดต่อองค์กรต่างๆ
ที่เลือกจากฐานข้อมูลเพื่อสอบถามความต้องการเบื้องต้นในการใช้งานวงจรสื่อสารความเร็วสูง
และนำเสนอบริการแต่ละประเภทของบริษัทที่สอดคล้องกับความต้องการที่มีอยู่ของลูกค้ารายนั้นๆ

4.3.2 พันธมิตรทางธุรกิจ

บริษัทจะทำความร่วมมือด้านการตลาดกับพันธมิตรทางธุรกิจ
เพื่อเสนอบริการของบริษัทร่วมกับบริการของพันธมิตร เช่น พันธมิตรที่เป็นผู้ให้บริการอินเตอร์เน็ต
(Internet Service Provider : ISP)
จะทำตลาดบริการอินเตอร์เน็ตกับลูกค้าองค์กรด้วยวงจรสื่อสารความเร็วสูงของบริษัท
โดยพันธมิตรแต่ละรายจะเลือกประเภทบริการ
และกำหนดกลยุทธ์การตลาดในการให้บริการกับลูกค้าองค์กรแตกต่างกันไป เป็นต้น

ในการให้บริการของบริษัทนั้นบริษัทจะเน้นให้ความสำคัญกับคุณภาพของสินค้าและบริการโดยมีทีมงานวิศวกรที่มีความรู้ความสามารถและความชำนาญในการทำงานการส่งมอบงานที่รวดเร็วรวมถึงการดูแลรักษาระบบให้ใช้งานได้อย่างดีตลอดเวลาซึ่งทำให้ชื่อเสียงของบริษัทเป็นที่ยอมรับ
จนทำให้มีองค์กรต่างๆ เริ่มเข้ามาใช้บริการของบริษัทมากยิ่งขึ้น

4.3 ภาวะตลาดและการแข่งขัน

ภาวะการแข่งขันในตลาดวงจรสื่อสารความเร็วสูงมีความแตกต่างกันในแต่ละประเภทการใช้งานของวงจร
ถึงแม้ในตลาดผู้ให้บริการด้านอินเตอร์เน็ตจะมีการแข่งขันด้านราคาเพิ่มขึ้น
แต่จากกระแสการพัฒนาเทคโนโลยี และปริมาณความต้องการรับ-ส่งข้อมูลที่เพิ่มสูงขึ้น
ทำให้ยังมีตลาดใหม่ที่ไม่ได้มีการแข่งขันด้านราคา แต่เป็นตลาดที่เน้นคุณภาพการให้บริการ เช่น
ตลาดการใช้งานศูนย์ข้อมูล (Data Center)
ตลาดการใช้งานเพื่อแพร่ภาพกระจายเสียงแบบดิจิตัลบรอดแคสต์
การเชื่อมโยงโครงข่ายสำนักงานใหญ่และสาขา เป็นต้น

จากภาวะความต้องการใช้งานวงจรสื่อสารความเร็วสูงเพื่อศูนย์ข้อมูล (Data Center)
ที่เพิ่มมากขึ้นจากภาคราชการและภาคเอกชน บริษัทได้ร่วมมือกับผู้ให้บริการด้านศูนย์ข้อมูล (Data
Center) ในการเตรียมความพร้อมเพื่อให้บริการกลุ่มลูกค้าอย่างทันท่วงที
และบริษัทได้ทำตลาดในกลุ่มผู้ผลิตรายการแพร่ภาพกระจายเสียงแบบดิจิตัลบรอด-แคสต์
เพื่อลดผลกระทบจากการแข่งขันด้านราคาเพิ่มมากขึ้นในตลาดผู้ให้บริการด้านอินเตอร์เน็ต

4.4 การขยายพื้นที่ให้บริการ

บริษัทขยายพื้นที่ให้บริการให้ครอบคลุมกลุ่มผู้ใช้บริการอย่างต่อเนื่อง ทั้งในเขตกรุงเทพมหานคร
และปริมณฑล

-   บริษัทได้ขยายการให้บริการวงจรสื่อสารแบบ Ready Ethernet เพิ่มขึ้นจากเดิม 28 อาคาร
    เป็น 32 อาคาร (ข้อมูล ณ สิ้นเดือนกุมภาพันธ์ 2554)
    และมีแผนการขยายพื้นที่ให้บริการเพิ่มขึ้นอีก 51 อาคารภายในปี 2554 นี้

-   บริษัทได้ขยายพื้นที่ให้บริการในเขตนิคมอุตสาหกรรม ปัจจุบันได้ทำตลาดแล้วจำนวน 6 แห่ง
    และวางแผนที่จะขยายพื้นที่ให้บริการเพิ่มอีก 5 แห่ง

4.5 กลยุทธ์ทางการตลาด

บริษัทมุ่งเน้นในการให้บริการที่ให้คุณภาพสูงสุดแก่ลูกค้า
และมุ่งเน้นการสร้างความสามารถในการแข่งขันในระยะยาว โดยไม่มีนโยบายแข่งขันทางด้านราคา
ดังนั้นบริษัทจึงกำหนดกลยุทธ์ในการแข่งขันและนโยบายในการดำเนินธุรกิจดังนี้

1.มีความเป็นกลางในการให้บริการ

บริษัทมีความเป็นกลางในการให้บริการซึ่งในที่นี้หมายถึงบริษัทจะเน้นการให้เช่าวงจรสื่อสารความเร็วสูงเป็นหลัก
โดยเน้นที่จะให้บริการเป็น Network Provider เท่านั้นเพื่อนำเสนอการบริการที่เป็นกลาง
ทำให้ลูกค้าของบริษัทมั่นใจได้ว่าบริษัทจะไม่ทำการแข่งขันในตลาดเดียวกันกับลูกค้าในอนาคต เช่น
บริษัทจะไม่ขอใบอนุญาตให้บริการอินเตอร์เน็ต แข่งขันกับลูกค้าที่อยู่ในกลุ่มผู้ให้บริการอินเตอร์เน็ต
(Internet Service Provider : ISP) เป็นต้น
ลูกค้ากลุ่มดังกล่าวจึงเลือกที่จะใช้บริการการเช่าวงจรสื่อสารความเร็วสูงของบริษัทมากกว่าบริษัทอื่นๆ
ที่มีบริษัทที่เกี่ยวข้องประกอบธุรกิจให้บริการด้านอินเตอร์เน็ต

2. รับประกันคุณภาพของงานด้วย Service Level Agreement (SLA) ที่ 99.9%

บริษัทมีการรับประกันคุณภาพของงานด้วย Service Level Agreement (SLA) ที่ 99.9%
กับลูกค้าเพื่อให้ลูกค้ามั่นใจถึงคุณภาพของโครงข่ายของบริษัท
โดยเน้นให้ความสำคัญกับคุณภาพของสินค้าและบริการ ด้วยทีมงานที่มีความรู้ ความสามารถ
และความชำนาญในการทำงาน การส่งมอบงานที่รวดเร็ว รวมถึงการดูแลรักษาระบบอยู่ตลอดเวลา
โดยบริษัทมีนโยบายการให้บริการเชิงรุก คือมีทีมงานและศูนย์ปฏิบัติการโครงข่าย (Network
Operation Center) ที่สามารถตรวจสอบความเรียบร้อยของระบบวงจร สายสัญญาณ
และอุปกรณ์เชื่อมต่อที่เกี่ยวข้องทั้งหมด ทำให้บริษัทสามารถทราบได้ว่าวงจรใดกำลังมีปัญหาในทุกขณะ
และแจ้งปัญหาดังกล่าวไปที่ลูกค้าเพื่อทำการแก้ไขได้ในทันที

3. รักษามาตรฐานในการให้บริการและให้ความสำคัญในเรื่องของบริการหลังการขาย

บริษัทรักษามาตรฐานในการให้บริการด้วยประสิทธิภาพของวงจรความเร็วสูงที่สามารถให้บริการได้อย่างต่อเนื่องและมีเสถียรภาพรองรับทุกความต้องการของลูกค้าแต่ละราย
โดยลูกค้าสามารถทำการออกแบบวงจรร่วมกับทีมงานของบริษัทเพื่อให้เกิดประสิทธิภาพสูงสุดในการใช้งาน
ทั้งนี้บริษัทยังมีนโยบายป้องกันล่วงหน้าก่อนเกิดปัญหา (Preventive)
โดยการหาจุดบกพร่องและรีบดำเนินการแก้ไขก่อนเกิดปัญหา เช่น
ทีมงานผู้เชี่ยวชาญทางด้านเทคนิคจะเข้าดำเนินการตรวจสอบและซ่อมบำรุงข่ายสาย อุปกรณ์หลัก
ตลอดจนอุปกรณ์สนับสนุนต่างๆ ให้อยู่ในสภาพพร้อมใช้งานทุกเมื่อ
นอกจากนี้บริษัทยังให้ความสำคัญกับบริการหลังการขายแก่ลูกค้าอย่างครบวงจร และมี Call
Center ซึ่งประกอบด้วย บุคคลากรที่มีความรู้ ความสามารถ หรือเป็นช่างเทคนิคผู้เชี่ยวชาญ
เพื่อตอบคำถามและแก้ไขปัญหาให้กับลูกค้าได้อย่างรวดเร็ว

4. ให้คำปรึกษาและการวิเคราะห์เชิงลึก

บริษัทมีการให้คำปรึกษา การวิเคราะห์เชิงลึก
รวมถึงการจัดสัมมนาอบรมความรู้ทางเทคนิคให้แก่ทีมวิศวกรของลูกค้าอย่างต่อเนื่อง
เพื่อมุ่งเน้นการสร้างความสัมพันธ์อันดีความพึงพอใจสูงสุดแก่กลุ่มลูกค้า
นอกจากนี้บริษัทยังมีการตรวจสอบความพึงพอใจของลูกค้าด้วยการสำรวจความคิดเห็นและรับข้อเสนอแนะ
เพื่อนำมาใช้ปรับปรุงการให้บริการของบริษัทต่อไป โดยวิธีการสร้างความสัมพันธ์ดังกล่าวข้างต้น
บริษัทได้นำมาใช้เพื่อสร้างความสัมพันธ์อันดีไปยังลูกค้าองค์กร หรือ End-user
ของกลุ่มลูกค้าผู้ให้บริการอินเตอร์เน็ต (ISP) ของบริษัทอีกทอดหนึ่ง เพื่อให้ End-user
สามารถจดจำ แบรนด์ของบริษัทได้และยังคงมีความต้องการใช้โครงข่ายของบริษัทต่อไป
แม้ว่าจะเปลี่ยนผู้ให้บริการอินเตอร์เน็ต (ISP) ก็ตาม

5. สร้างความแข็งแกร่งในแบรนด์

บริษัทให้ความสำคัญกับแบรนด์ “Symphony” มาโดยตลอด โดยการเน้นสร้างภาพลักษณ์ของ
Symphony นั้นจะทำให้ผู้ใช้บริการนึกถึงการให้บริการที่มีคุณภาพเหนือกว่าระดับ Premium
และการเป็นผู้นำทางด้านนวัตกรรมใหม่ๆ เกี่ยวกับด้านเทคโนโลยีรวมถึงการให้บริการในด้านต่างๆ
ซึ่งมีความแตกต่างจากผู้ให้บริการรายอื่น เช่น การพัฒนาบริการใหม่ๆ
เพื่อตอบสนองความต้องการของลูกค้าที่เหนือกว่าระดับคาดหมาย
การพัฒนาประสิทธิภาพของบริการทั้งในแง่ของเทคโนโลยีและการดำเนินการบริหารจัดการ เช่น
นโยบายป้องกันล่วงหน้าก่อนเกิดปัญหา (Preventive)
รวมถึงการสร้างความสัมพันธ์ที่ดีกับทั้งลูกค้าและคู่ค้า การจัดอบรมต่างๆ
อย่างใกล้ชิดให้กับทั้งลูกค้าและคู่ค้าระหว่างหน่วยงานต่างๆ เช่น หน่วยงานทางด้านเทคโนโลยี
หน่วยงานการขายและการตลาด ตลอดจนหน่วยงานบัญชีการเงิน

นอกจากนี้ บริษัทยังเห็นความสำคัญของผู้รับเหมาช่วง
และปฏิบัติต่อผู้รับเหมาช่วงเปรียบเสมือนพนักงานของบริษัทเอง
และควบคุมคุณภาพบริการในทุกขั้นตอน
และเมื่อลูกค้าและคู่ค้าสามารถรับรู้ได้ถึงความแตกต่างดังกล่าว จึงมีการกล่าวถึง Symphony
และมีการแนะนำบริการของบริษัทให้แก่องค์กรต่างๆ ที่มีความสัมพันธ์ทางการค้าระหว่างกัน
หรือแม้กระทั่งผู้ใช้บริการปลายทางให้มาใช้บริการของบริษัท
ทำให้จำนวนลูกค้าของบริษัทเพิ่มขึ้นอย่างต่อเนื่องจนถึงปัจจุบัน